ZurichNLP/romansh-municipal-text-corpus huggingface dataset:
Rumantsch: En collaboraziun cun la Rhiienergie AG e la Kibernetik AG realisescha la vischnaunca Sagogn il project "Sulegl per Sagogn". Finamira dil project ei denter auter d'animar ils habitonts d'investar en energias regenerablas. Ils participonts che lain installar tier els in indrez solar san profitar da cundiziuns da prezi specialas. Ils prezis megliers san vegnir purschi entras ina planisaziun unica, la furniziun e la montascha el medem temps sco era entras il grond diember. Dapli informaziuns dat ei sut www.sulegl-per-sagogn.ch.
Deutsch: In Zusammenarbeit mit der Rhiienergie AG und der Kibernetik AG realisiert die Gemeinde Sagogn das Projekt "Sulegl per Sagogn". Ziel dieses Projektes ist unter anderem die Einwohner dazu zu bewegen, in erneuerbare Energie zu investieren. Die Teilnehmer, welche bei sich eine Solaranlage installieren lassen, können von Spezialkonditionen profitieren. Die besseren Preise können durch eine einheitliche Planung, die gleichzeitige Lieferung und Monatage sowie durch die grosse Menge erreicht werden. Unter www.sulegl-per-sagogn.ch erfahren Sie mehr.
Rumantsch: La vischnaunca Sagogn, ch'ei vegnida cull'idea per il project "Sulegl per Sagogn", dei ir cun il bien exempel ordavon. Nies futur vegn a stuer sededicar denter auter allas energias regenerablas. Nus sco vischnaunca savein era far nos pensums e far in secund pass en quella direcziun. Igl emprem pass stat avon esch cun il remplazzament dallas cazzolas da via egl entir vitg entras in sistem pli effizient. Sco secund pass vesa la suprastonza communala in indrez solar sin in tetg dalla casa da scola. Cun quei indrez sa vegnir produciu rodund 29 kWP energia che sa vegnir duvrada per il basegn agen dalla scola e dalla halla plurivalenta. En cumparegliaziun cun offertas pli veglias sa la vischnaunca spargnar entras il project rodund 20% cuosts. Cun igl indrez solar vegn era montau in meglier cundrez da pigliar la neiv. Igl indrez actual ei buc sufficients en cass da pli grondas nevaglias.
Deutsch: Die Gemeinde Sagogn als Ideengeberin zum Projekt "Sonne für Sagogn" soll mit dem guten Beispiel voraus gehen. Unsere Zukunft wird sich unter anderem den erneuerbaren Energie widmen müssen. Wir als Gemeinde können unsere Aufgaben auch machen und einen zweiten Schritt in diese Richtung unternehmen. Als erster Schritt steht der Ersatz der bestehenden Strassenbeleuchtung im ganzen Dorf durch eine effizientere Lösung an. Als zweiten Schritt sieht der Gemeindevorstand eine Solaranlage auf dem Schulhausdach. Mit dieser Anlage würden ca. 29 kWP Strom produziert werden, welcher für den Eigenbedarf der Schule und der Mehrweckhalle eingesetzt wird. Im Vergleich mit bisherigen Offerten kann die Gemeinde durch das Projekt rund 20% der Kosten einsparen. Weiter werden die Schneefänger des Daches ersetzt. Die bisherigen Schneefänger sind bei starken Schneefällen ungeeignet.
Rumantsch: PROPOSTA: La suprastonza communala propona da conceder in credit da frs. 49'000.- per in indrez solar sin il tetg dalla casa da scola.
Deutsch: ANTRAG: Der Gemeindevorstand beantragt, dem Kreditgesuch über CHF 49'000.- für eine Solaranlage auf dem Schulhausdach zuzustimmen.
Rumantsch: Il quen siara cun in gudogn da frs. 4'095.24, quei tier entradas da frs. 4'158'718.66 ed expensas da frs. 4'154'623.42. Ils detagls dil quen da vischnaunca sco era ulteriuras informaziuns anfleis vus el cudischet aschuntau.
Deutsch: Die Rechnung schliesst mit einem Gewinn von CHF 4'095.24 bei Gesamterträgen von CHF 4'158'718.66 und Gesamtaufwän-den von CHF 4'154'623.42. Die Details zur Gemeinderechnung sowie weitere Informationen erhalten Sie in der beiliegenden Broschüre.
Rumantsch: En connex cun la midada sin HRM2 dei la finanziaziun speciala dil provediment d'aua e dalla canalisaziun e serenera vegnir rectificada. Il motiv per las summas grondas sin quels contos schai buc vid taxas da colligiaziun resp. taxas da diever memia aultas, mobein oravontut vid las investiziuns retardadas en la renovaziun. Quei vegn oravontut clar sch'ins mira sin las lingias che vegnan remplazzadas el quartier Canginas. Ruina e moviments dil terren han magliau si las lingias aschi fetg ch'igl ei da smarvigliar che quellas ein buc schon dagitg ruttas.
Deutsch: Im Zuge der Umstellung auf HRM2 soll die Spezialfinanzierung der Wasserversorgung und der Abwasserbeseitigung berichtigt werden. Der Grund für die hohen Beträge auf diesen Konten liegt nicht in zu hohen Anschlussgebühren bzw. Taxen, sondern vor allem an der hinausgezögerten Investition in die Erneuerung. Dies wird vor allem auch deutlich, wenn man die Leitungen anschaut, die im Quartier Canginas ausgetascht werden. Rost und Erdbewegungen haben die Leitungen dermassen zerfressen, dass es verwunderlich ist, dass diese nicht schon früher zu Bruch gegangen sind.
Rumantsch: Ei schai pia sil maun da curclar la sutcuvrida el provediment d'aua ord la canalisaziun e serenera e da sligiar la surcuvrida ella canalisaziun e serenera en favur dil capital agen. Damai che quei drova denton ina decisiun separada dalla radunonza communala ei quei buc vegniu risguardau el quen.
Deutsch: Somit ist es naheliegend, die Unterdeckung der Wasserversorgung aus der Abwasserbeseitigung zu decken und die nicht benötigte Deckung zugunsten des Eigenkapitals aufzulösen. Da dies jedoch eine gesonderte Entscheidung der Gemeindeversammlung voraussetzt wurde dies nicht in der Rechnung berücksichtigt.
Rumantsch: PROPOSTA: La suprastonza propona da transferir frs. 700'000.- dalla finanziaziun speciala canalisaziun e serenera en la finanziaziun speciala provediment d'aua e da sligiar la surcuvrida dalla finanziaziun speciala canalisaziun e serenera entras transferir frs. 1'600'000.- el capital agen.
Deutsch: ANTRAG: Der Gemeindevorstand beantragt, CHF 700'000.- von der Spezialfinanzierung Abwasserbeseitigung in die Spe-zialfinanzierung Wasserversorgung zu transferieren und die Überdeckung in der Spezialfinanzierung Abwasserbeseiti-gung aufzulösen, indem CHF 1'600'000.- in das Eigenkapital transferiert werden.
Rumantsch: Il quen annual 2016/17 cun las cefras detagliadas anfleis vus ell’annexa 1. Las expensas da frs. 1'570'131.12 correspundan al preventiv. La vischnaunca da Sagogn ei separticipada als cuosts cun frs. 213'171.07.
Deutsch: Die Jahresrechnung 2016/17 mit den detailierten Zahlen finden Sie im Anhang 1. Der Aufwand beläuft sich auf CHF 1'570'131.12 und entspricht dem Voranschlag. Die Gemeinde Sagogn beteiligt sich an diesen Kosten mit CHF 213'171.07.
Rumantsch: Igl onn 2007 ei la cunvegna en caussa "Projektierter Golfplatz im Gebiet Il Plaun auf Gemeindegebiet von 7152 Sagogn" vegnida suttascretta entras la vischnaunca Sagogn e signur Erwin Bundi. Finamira da quella cunvegna ei la realisaziun dalla "Alea Muleins" tenor studia da project digl architect da cuntradas Lieni Wegelin da Malaus digl onn 2006.
Deutsch: Im Jahr 2007 wurde die Vereinbarung i.S. "Projektierter Golfplatz im Gebiet Il Plaun auf Gemeindegebiet von 7152 Sagogn" durch die Gemeinde Sagogn und Herr Erwin Bundi unterzeichnet. Ziel dieser Vereinbarung ist die Realisierung der "Baumallee Muleins" gemäss einer Projektstudie des Landschaftsarchitekten Lieni Wegelin aus Malans aus dem Jahr 2006.
Rumantsch: Sin fundament dalla decisiun dalla radunonza communala dils 08-12-2017, da buc introducir tempo 30 sin territori communal, vul la suprastonza communala tuttina haver quitau digl aspect da segirtad. Ei sedat ussa la pusseivladad, en cumbinaziun cun l'Alea Muleins, d'elaborar in project communabel, che savess curclar ils aspects da segirtad e schurmetg dalla cuntrada.
Deutsch: Aufgrund des Beschlusses der Gemeindeversammlung vom 08.12.2017, die Einführung von Tempo 30 im Gemeindegebiet nicht anzunehmen, möchte der Gemeindevorstand dem Sicherheitsaspekt dennoch Sorge tragen. Es bietet sich nun an, in Kombination mit der Baumallee Muleins, ein gemeinsames Projekt auszuarbeiten, welches die Aspekte Sicherheit und Landschaftsschutz abdecken könnte.
Rumantsch: La realisaziun dil project basegna in emprem credit dalla radunonza communala per la projectaziun dil project. La suprastonza communala ha fatg ina calculaziun directiva per las proximas lavurs da planisaziun. La damonda da credit per igl onn 2018 munta sin frs. 24'000.-.
Deutsch: Die Umsetzung des Projektes bedingt einen ersten Kreditbeschluss der Gemeindeversammlung zur Projektierung des Vorhabens. Der Gemeindevorstand hat eine Richtkalkulation für die anstehenden Planungsarbeiten erstellt. Das Kreditgesuch für das Jahr 2018 beläuft sich auf CHF 24'000.-.
Rumantsch: La hetta Plaun Pigniel ei vegnida els onns. Per che la hetta ademplescha era el futur agl intent, ei ina sanaziun cumpletta inevitabla. La hetta nova dei silmeins ademplir il medem intent sco la existenta. Las pretensiuns dad oz pretendan denton dimensiuns pli grondas en fuorma dad installaziuns sanitaras tenor ils basegns da persunas cun impediments ni in spazi da backoffice. Quel sa per exempel vegnir nezegiaus per occurrenzas. Cun il tetg generus dat ei era supplementars plazs da seser cun umbriva. Endadens dat ei magasin nua che material ed infrastructura san vegnir deponi sur unviern. Il material per la hetta, ton endadens sco era odado, consista per gronda part ord lenn pégn e va cunquei bein a prau cun il liug.
Deutsch: Die Hütte Plaun Pigniel ist in die Jahre gekommen. Damit die Hütte auch in Zukunft ihren Zweck erfüllt, ist eine Komplettsanierung unumgänglich. Die neue Hütte soll mindestens den gleichen Zweck wie die bestehende erfüllen. Die heutigen Anforderungen verlangen grössere Abmessungen in Form von behindertengerechten Sanitäranlagen oder einem Backoffice-Bereich. Dieser kann z.B. für Anlässe genutzt werden. Mit einem grosszügigen Dach gibt es auch eine zusätzliche, beschattete Sitzmöglichkeit. Im Inneren gibt es einen Lagerraum, wo Material und Infrastruktur überwintert werden können. Das Material für die Hütte, sowohl drinnen wie draussen, besteht zum grössten Teil aus Fichtenholz und passt dementsprechend auch an den Ort.
Rumantsch: Il plaz da giug ei vegnius fatgs niev igl atun 2011 ed ha fetg buna resonanza. La hetta veglia ha fatg siu duer tochen ussa. Per ch’ins sappi era en futur disponer dad ina infrastructura adequata drova ei in remplazzament.
Deutsch: Der Spielplatz wurde im Herbst 2011 neu erstellt und findet sehr grossen Anklang. Die alte Hütte hat ihren Zweck bis hierher erfüllt. Damit auch weiterhin auf eine passende Infrastruktur zurückgegriffen werden kann, braucht es einen Ersatz.
Rumantsch: Dapi igl 01 da schaner 2011 ei la legislaziun davart la protecziun dallas auas en forza (LPA e OPA). Lien vegnan ils cantuns obligai da fixar il basegn da spazi dallas auas surterranas, ch’ei necessaris per garantir las funcziuns natiralas dallas auas, la protecziun avon auas grondas ed il gudiment dallas auas (art. 36a LPA). Tenor disposiziun transitorica ella LPA ston ils cantuns haver terminau quellas lavurs tochen ils 31 da december 2018. El cantun Grischun ston ils spazis d’auas vegnir sterzadas ella planisaziun d’utilisaziun. Tochen ch’ils spazis d’auas ein zavradas ora valan las prescriupziuns pli riguruas dallas disposiziuns transitoricas tenor LPA revidida. Sin territori dalla vischnaunca Sagogn ei il spazi d’auas vegnius zavraus ora e prius si sco zona corrispundenta el plan da zonas per il Rein Anteriur, per igl ual el territori «Bargaus sut» sco era per igl Ual da Mulin. Il plan da zonas 1:7500 «zonas dad auas» (mira annexa 2) ei vegnius preexaminaus dil cantun ed era exponius naven dils 01.06.2018 tochen ils 30.06.2018 tier la vischnaunca. El vegn suttamess alla radunonza communala per conclus.
Deutsch: Seit dem 01. Januar 2011 ist die revidierte Gewässerschutzgesetzgebung in Kraft (GschG und GSchV). Darin werden die Kantone verpflichtet, den Raumbedarf der oberirdischen Gewässer festzulegen, welcher für die Gewährleistung der natürlichen Funktionen der Gewässer, den Schutz vor Hochwasser und die Gewässernutzung erforderlich ist (Art. 36a GschG). Gemäss Übergangsbestimmung in der GSchV müssen die Kantone diese Arbeiten bis zum 31. Dezember 2018 abgeschlossen haben. Im Kanton Graubünden müssen die Gewässerräume in der Nutzungsplanung ausgeschieden werden. Bis die Gewässerräume ausgeschieden sind, gelten die schärferen Übergangsbestimmungen gemäss der revidierten GSchV. Auf Gemeindegebiet Sagogn wurde der Gewässerraum für den Vorderrhein, für den Bach im Gebiet «Bargaus sut» sowie für den Ual da Mulin ausgeschieden und als entsprechende Zone in den Zonenplan aufgenommen. Der Zonenplan 1:7500 «Gewässerraumzonen» (s. Anhang 2) wurde vom Kanton vorgeprüft und lag vom 01.06.2018 bis 30.06.2018 bei der Gemeinde auf. Er wird der Gemeindeversammlung zum Beschluss vorgelegt.
Rumantsch: Ell’annexa 3 retscheveis vus il preventiv dalla scola superiura Falera, Laax, Sagogn e Schluein per igl onn da scola 2019/20 cun las cefras detagliadas dil quen current. Quel muossa expensas da frs. 1'295'000.00. Igl onn da scola 2019/20 vegnan rodund 50 scolars a visitar il scalem superiur a Laax.
Deutsch: Im Anhang 3 erhalten Sie den Voranschlag der Oberstufenschule Falera, Laax, Sagogn und Schluein für das Schuljahr 2019/20 mit den detaillierten Zahlen der laufenden Rechnung. Dieser weist einen Aufwand von CHF 1'295'000.00 aus. Im Schuljahr 2019/20 werden rund 50 Schüler die Oberstufe in Laax besuchen.
Rumantsch: Ell’aschunta 4 retscheveis Vus il preventiv 2019 tenor HRM2 cun las cefras detagliadas dil quen current e dil quen d’investiziun.
Deutsch: Beiliegend erhalten Sie den Voranschlag 2019 nach HRM2 mit den detaillierten Zahlen der laufenden Rechnung und der Investitionsrechnung (Anhang 4).
Rumantsch: La vischnaunca Laax ha l’intenziun da construir ina sende da tschemas, denter auter sin parcella nr. 3432, Uaul Ravanasc. Per la realisaziun besegna ei ina lubientscha dalla vischnaunca burgheisa Sagogn sco proprietaria dil terren. Vinavon besegna la fatschenta il consentiment dalla vischnaunca politica Sagogn sco cultivatura digl uaul. Nossa regiun profitescha dil turissem. Quei ei denton mo pusseivel sch’ei dat vinavon bunas purschidas e prodocts. Las suprastonzas dalla vischnaunca burgheisa e dalla vischnaunca politica taxeschan quei project sco fetg impurtonts per l’entira regiun. Detagls tier il project vegnan presentai a caschun dalla radunonza communala.
Deutsch: Die Gemeinde Laax beabsichtigt, unter anderem auf der Parzelle Nr. 3432, Uaul Revanasc, einen Baumwipfelpfad zu erstellen. Für die Realisierung bedarf es einer Bewilligung der Bürgergemeinde Sagogn als Grundeigentümerin. Zudem bedarf das Geschäft der Zustimmung der Politische Gemeinde Sagogn als Bewirtschafterin des Waldes. Unsere Region profitiert vom Tourismus. Dies ist jedoch nur möglich, wenn weiterhin gute Angebote und Produkte angeboten werden. Die Vorstände der Bürger- und der Politischen Gemeinde betrachten dieses Projekt als sehr wichtig für die ganze Region. Details zum Projekt werden anlässlich der Gemeindeversammlung vorgestellt.
Rumantsch: Ils davos meins ei vegniu fatg contractivas pertuccont il nez. Quellas ein stadas fetg fritgeivlas. Tut las partidas ein fetg cuntentas cun il resultat e san profitar. Las cunterprestaziuns ch’ein vegnidas contrahadas vesan ora suandontamein:
Deutsch: Im Vorfeld haben Verhandlungen für die Nutzung stattgefunden. Diese waren sehr fruchtbar. Alle beteiligten Parteien sind mit dem Ergebnis sehr zufrieden und können profitieren. Die Gegenleistungen, welche für die Nutzung ausgehandelt wurden sehen wie folgt aus:
Rumantsch: Lavurs da manteniment vegnan exequidas entras il revier forestal communabel Sagogn-Laax. Quei discarga el futor il quen dil revier forestal.
Deutsch: Unterhaltsarbeiten werden durch unser gemeinsames Forstrevier Sagogn-Laax ausgeführt. Dies entlastet in Zukunft die Rechnung des Forstreviers.
Rumantsch: Per ils habitonts ed ils hosps da Sagogn sedat ordlunder ina purschida supplementara che contribuescha all’attractivitad da nossa vischnaunca. Ch’il manteniment vegn attribuius al revier forestal discarga siu quen. Cun ils prezia da lenna che vegnan pagai oz eis ei deplorablametin buca pli pusseivel da curclar ils cuosts.
Deutsch: Für die Einwohner und die Gäste von Sagogn ergibt sich dadurch ein zusätzliches Angebot, welches zur Attraktivität unserer Gemeinde beiträgt. Die Übertragung der Unterhaltsarbeiten an das Forstrevier Sagogn-Laax entlastet dessen Rechnung. Mit den heutigen Holzpreisen ist es leider nicht mehr möglich, den Aufwand zu decken.
Rumantsch: PROPOSTA: La suprastonza communala propona d’approbar il dretg da construcziun e d’utilisaziun per ina senda da tschemas egl areal forestal (parcella 3432 Uaul Casti ed Uaul Ravanasc).
Deutsch: ANTRAG: Der Gemeindevorstand beantragt, dem Bau- und Nutzungrecht für die Erstellung eines Baumwipfelpfads im Waldareal (Parzelle 3432 Uaul Casti und Uaul Ravanasc) zuzustimmen.
Rumantsch: Il quen siara cun in gudogn da frs. 437'660.10, quei tier entradas da frs. 4'514'657.78 ed expensas da frs. 4'076'997.68. Ils detagls dil quen da vischnaunca sco era ulteriuras informaziuns anfleis vus el cudischet aschuntau.
Deutsch: Die Rechnung schliesst mit einem Gewinn von CHF 437'660.10 bei Gesamterträgen von CHF 4'514'657.78 und Gesamtaufwänden von CHF 4'076'997.68. Die Details zur Gemeinderechnung sowie weitere Informationen erhalten Sie in der beiliegenden Broschüre.
Rumantsch: Il quen annual 2017/18 cun las cefras detagliadas anfleis vus ell’annexa 1. Las expensas da frs. 1'551'822.53 correspundan al preventiv. La vischnaunca da Sagogn ei separticipada als cuosts cun frs. 238'805.88.
Deutsch: Die Jahresrechnung 2017/18 mit den detaillierten Zahlen finden Sie im Anhang 1. Der Aufwand beläuft sich auf CHF 1'551'822.53 und entspricht dem Voranschlag. Die Gemeinde Sagogn beteiligt sich an diesen Kosten mit CHF 238'805.88.
Rumantsch: Sco gia menziunau sut la tractanda „senda da tschemas“ eis ei impurtont che la vischnaunca sa metter a disposiziun ina certa purschida als indigens ed als hosps. Nossa stizun dil vitg sbatta gia dapi onns cun la sviulta. La vischinonza cun centers da cumpra adina pli gronds fa la situaziun buca pli sempla. La stizun Volg cun agentura da posta ei fetg impurtonta per nossa vischnaunca. Ella cuarcla buca mo il provediment cun victualias mobein possibilitescha era da liguidar fatschentas da posta. La stizun ei era liug da reuniun per indigen e hosp. Ils davos 3 onns ha la vischnaunca susteniu la stizun cun mintgamai frs. 30'000.- ed ha cun quei procurau che la purschida existescha vinavon. Per ils proxims 3 onns fuss puspei previu ina contribuziun annuala da frs. 30'000.-. Il menaschi ei ils davos onns vegnius pli efficients. Senza sustegn dalla vischnaunca sa la stizun denton aunc buca vegnir menada vinavon. La suprastonza ei dil meini ch’ei drova vinavon quella purschida.
Deutsch: Wie bereits beim Traktandum „Baumwipfelpfad“ erwähnt, ist es wichtig, dass die Gemeinde ein gewisses Angebot für die Einheimischen und Gäste anbieten kann. Unser Dorfladen kämpft seit Jahren mit den Umsatzzahlen. Die Umgebung mit immer grösser werdenden Einkaufszentren macht die Situation nicht einfacher. Der Volg-Laden mit Postagentur ist für unsere Gemeinde sehr wichtig. Er deckt nicht nur die notwendige Lebensmittelversorgung ab, sondern ermöglicht auch die Erledigung der Postgeschäfte. Der Laden dient auch als Treffpunkt für Einwohner und Gast. Die letzten 3 Jahre hat die Gemeinde den Laden mit je CHF 30`000.- unterstützt und damit dafür gesorgt, dass das Angebot weiterhin existiert. Für die nächsten 3 Jahre wäre wieder ein jährlicher Beitrag von CHF 30`000.- vorgesehen. Der Betrieb wurde in den letzten Jahren immer effizienter. Ohne die Unterstützung durch die Gemeinde kann der Laden jedoch noch nicht weitergeführt werden. Der Gemeindevorstand ist der Meinung, dass es dieses Angebot weiterhin braucht.
Rumantsch: PROPOSTA: La suprastonza communala propona d’approbar la damonda da susteniment sur frs. 30'000.- ad onn per ils proxims treis onns (2019 – 2021).
Deutsch: ANTRAG: Der Gemeindevorstand beantragt, dem Unterstützungsgesuch über CHF 30‘000.- pro Jahr, für die nächsten drei Jahre (2019 – 2021), zuzustimmen.
Rumantsch: La lescha existenta ei en forza dapi il 2009. Las purschidas han els davos onns pliost priu tier (p.ex. bus da skis, bus Ruinaulta, reducziun greenfee cun carta da hosp, plazs da giug e da grillar, plattafuorma, project Ruinaulta, infrastructura da sendas da viandar megliurada, augment pensum da lavur luvrers communals, neiv artificiala per la loipa eav.). En nossas quater vischnauncas vischinontas ei gia vegniu introduciu leschas novas. Flem, Laax, Falera e niev era Schluein disponan aschia da leschas identicas. L’adattaziun ha per l’ina motivs economics. Il surpli d’expensas el sectur temps liber e turissem sa vegnir curclaus ed ina cumplettaziun dalla purschida sa vegnir possiblitada. Cun la lescha existenta mauncan rodund frs. 100'000.-. Ella fa denton era senn ord motivs politics. Las vischnauncas ella regiun disponan aschia dalla medema basa legala. La lescha nova ei vegnida surprida in tier in dallas vischnauncas vischinontas. Las sulettas adattaziuns eran da natira formala.
Deutsch: Das aktuelle Gesetz ist seit 2009 in Kraft. Die Angebote haben in den letzten Jahren eher zugenommen (z.B. Ski-Bus, Ruinaulta-Bus, Greenfee-Reduktion mit Gästekarte, Spiel- und Grillplätze, Aussichtsplattform, Projekt Ruinaulta, verbesserte Wanderweginfrastruktur, Aufstockung Arbeitspensum Gemeindearbeiter, Kunstschnee für Langlaufloipe usw.). In unseren vier Nachbargemeinden wurden bereits neue Gesetze eingeführt. Flims, Laax, Falera und neu auch Schluein verfügen so über gleiche Gesetze. Die Anpassung hat einerseits wirtschaftliche Gründe. Der Mehraufwand im Bereich Freizeit und Tourismus kann gedeckt und ein Ausbau des Angebots ermöglicht werden. Mit dem heutigen Gesetz fehlen rund CHF 100`000.-. Sie ist jedoch auch aus politischen Gründen sinnvoll. Die Gemeinden in der Region verfügen so über dieselben gesetzlichen Grundlagen. Das neue Gesetz wurde eins zu eins von den Nachbarsgemeinden übernommen. Die einzigen Anpassungen waren formeller Natur.
Rumantsch: La suprastonza communala e la cumissiun sagognturissem ein dil meini che la lescha nova gida da contonscher la finamiras messas e dad empalmar novas egl avegnir. La lescha ademplescha tut las prescripziuns legalas dil cantun Grischun.
Deutsch: Der Gemeindevorstand und die Kommission sagognturissem sind der Meinung, das neue Gesetz helfe, die gesteckten Ziele zu erreichen und in Zukunft Neues anzupacken. Das Gesetz erfüllt alle gesetzlichen Vorgaben des Kantons Graubünden.
Rumantsch: Il contract da dretg da baghegiar ei digl onn 1984 e finescha suenter 35 onns il december 2019. La Casutt AG, Bauunternehmung vul era el futur tener en funcziun vinavon il depot da material sin parcella nr. 396 a Val Casti. Il contract dei vegnir prolunghius per 20 onns ed il prezi dil terren dei vegnir alzaus da frs. 35.-/m2 sin frs. 86.-/m2.
Deutsch: Der bestehende Baurechtsvertrag beruht aus dem Jahre 1984 und endet nach 35 Jahren im Dezember 2019. Die Casutt AG, Bauunternehmung, will das Materialdepot auf dem Grundstück Nr. 396 Val Casti auch in Zukunft weiter betreiben. Der Vertrag soll um 20 Jahre verlängert und der Bodenpreis von CHF 35.-/m2 auf CHF 86.-/m2 erhöht werden.
Rumantsch: Il tscheins dil dretg da baghegiar semetta ensemen ord la surfatscha dil dretg da baghegiar da 2'359 m2, il prezi dil terren da frs. 86.-/m2 ed il tscheins da referenza digl Uffeci federal da habitaziuns.
Deutsch: Der Baurechtszins berechnet sich anhand der Baurechtsfläche von 2‘359 m2, dem neuen Bodenpreis von CHF 86.-/m2 und dem jeweils geltenden Referenzzinssatz des Bundesamtes für Wohnungswesen.